paragraph_text: Gorje Sierra de San Francisco je najpoznatije po prapovijesnim slikarijama koje su upisane na UNESCO-ov popis mjesta svjetske baštine u Sjevernoj Americi 1993. godine.<ref>Sierra de San Francisco na službenim stranicama UNESCO-a Preuzeto 5. prosinca 2011. Ove slike su djelo danas nestalih Guachimi indijanaca iz skupine Cochimi Indijanaca. Nastale su od oko 1100. pr. Kr. do 1300. godine<ref>Prema datiranju predmeta od opsidijana pronađenih na ovim mjestima i izvanredno su sačuvane zbog suhe i vruće aridne klime, ali i nepristupačnosti. Na mnogima su prikazani ljudi (muškarci, žene i djeca) i razne vrste životinja (zec, puma, ris, jelen, divlja ovca, kit, tuna, sardina, hobotnica, orao i pelikan), apstraktni oblici, te interakcija ljudi i njihovog okoliša. Njihove kompozicije i veličine, kao i preciznost njihovih obrisa (pa čak i sjenčenja) i raznolikost boja (sve boje spektra), ali ponajviše njihova brojnost, dovodi do zaključka kako se radilio o visokorazvijenoj kulturi jedinstvene umjetničke tradicije. mini|lijevo|<center>Replike slikarija u Nacionalnom antropološkom muzeju, Ciudad de Mexico. Najpoznatiji lokaliteti su: Cueva del Batequì, Cueva de la Navidad, Cerro de Santa Marta, Cueva de la Soledad, Cueva de las Flechas i Grutas del Brinco. Najpoznatije su tzv. „Velike zidne slike”, koje su najveće na svijetu. Pojedini primjerci su visoki od 9 do 13,5 metara, a neke se nalaze na liticama i do 12 m iznad tla. Kada su Isusovci 1600.-tih pitali Indijance tko ih je naslikao, oni su odgovorili da je to uradila jedna divovska rasa koja je tu živjela prije njih.